**Braille-neuvottelukunnan kokous**

**Pöytäkirja 1/ 2013**

Aika: Perjantai 25.1.2013 klo 10.00-12.00

Paikka: Celia- Näkövammaisten kirjasto, Cely

Läsnä: Puheenjohtaja Teuvo Heikkonen, Näkövammaisten keskusliitto ry

 Heikki Alavesa, Näkövammaiset lapset ry

 Riitta Kangasaho, Oppimis- ja ohjauskeskus Onerva

 Iiro Nummela, Näkövammaisten Keskusliitto ry

 Kirsi Ylänne, Celia - Näkövammaisten kirjasto

 Maria von Rutenberg, Keskuspuiston ammattiopisto; Arlan toimipaikka

 Eija Niemi, sihteeri, Celia - Näkövammaisten kirjasto

 Poissa: Riitta Eronen, Kotimaisten kielten tutkimuskeskus

**1. Kokouksen avaus ja päätösvaltaisuus** Puheenjohtaja Teuvo Heikkonen avasi kokouksen klo 10.00

 Kokous todettiin laillisesti koolle kutsutuksi ja päätösvaltaiseksi.

**2. Edellisen kokouksen pöytäkirja** Hyväksyttiin 27.11.2012 pidetyn kokouksen pöytäkirja.

**3. Braille-neuvottelukunnan toimintakertomus vuodelta 2012**

 Toimintakertomus vuodelta 2012 hyväksyttiin. (Liite1)

**4. Braille-neuvottelukunnan toimintasuunnitelma vuodelle 2013**
 Hyväksyttiin toimintasuunnitelma vuodelle 2013 (Liite 2)

**5. Braille-neuvottelukunnan talousarvio ja käyttösuunnitelma vuodelle 2013**

Hyväksyttiin talousarvio ja käyttösuunnitelma vuodelle 2013 (Liite 3)

**6. Jyväskylän pisteseminaari kuulumiset**

Jyväskylässä 18.12. 2013 pidettyyn pistekirjoitusseminaarin osallistuivat Maria von Rutenberg ja Kirsi Ylänne. Tuotannosta osallistui myös oppimateriaalitoimittajia.

**7. Tilannekatsaus**

 Braille neuvottelukunnan kotisivujen tilanne.

 - Ei mitään uutta toistaiseksi.

 Braille-neuvottelukunnan oppaiden kansien tilanne.

 - Pisteoppaiden pistekirjojen kansiin tullut kaksi ehdotusta Anna Polkutieltä.

 Keskusteltiin ehdotuksista, päätöstä ei vielä tehty.

 Pyydetään Anna Polkutieltä myös ehdotus Pisteet 2000-oppaan kansiksi.

 Opas on vanhentunut ja sen tarkastamisen myötä, uusitaan myös kannet.

 Crack the Code-vihko

 - Anneli Salo tekee uutta versiota vihkosesta.

**8.** **Pistestrategian laatiminen aloituskokous**

 Koulutussuunnittelija Eeva-Liisa Koskinen on pyydetty vetämään pistestrategia-työryhmää. Aloituskokous on todennäköisesti 5.3. Mukana Braille-neuvottelukunnan jäsenistä Riitta Kangasaho, Maria Rutenberg, Kirsi Ylänne ja Eija Niemi. Mukaan kutsuttu myös edustajia Svenska skolanista, Suomen kuurosokeista sekä FSS:sta.

**9. Muut asiat**

Keskusteltiin kirjastonjohtaja Marketta Ryömän laatimasta muutosehdotuksesta Näkövammaisten kirjastoa koskevaan lakiin, jossa esitellään myös Braille-neuvottelukunnan tehtävät. Ehdotuksessa tehtäviä muutettaisiin koskien äänikirjoja. Muutosehdotus on myöhemmin esillä Celian johtokunnassa.

- Ylioppilastutkintolautakunta aikoo muuttaa julkisuudessa olevien tietojen mukaan ylioppilaskokeet sähköisiksi vuosina 2016-2019. Keskusteltiin siitä, että YTL:aan on syytä olla yhteydessä jo suunnitteluvaiheessa, jotta näkövammaisten kokelaiden erityistarpeet otetaan huomioon.

**10. Seuraava kokous** Seuraava kokous pidetään perjantaina 24.4.2013 klo 10.00 Celiassa.

**10. Kokouksen päättäminen** Puheenjohtaja Teuvo Heikkonen päätti kokouksen klo 12.15

Teuvo Heikkonen Eija Niemi

Puheenjohtaja Sihteeri

**Braille-neuvottelukunta**

**Toimintasuunnitelma vuodelle 2013**

– Laaditaan kansallinen pistestrategia pistekirjoitustaidon merkityksen korostamiseksi

– Osallistutaan pohjoismaisten Braille-neuvottelukuntien kokoukseen Tanskassa

– Osallistutaan Jyväskylässä pidettävään pistekirjoitusseminaariin joulukuussa 2013

– Osallistutaan kansainväliseen näkövammaisalan seminaariin

– Braille-neuvottelukunnan omat www-sivut julkaistaan osoitteessa [www.pistekirjoitus.fi](http://www.pistekirjoitus.fi) ja sivujen sisältöä kehitetään vuoden aikana

– Julkaistaan neuvottelukunnan sivuilla kansallisen pistekirjoitustestin esittely sekä tarvittava tuki testin järjestäjille

– Päätetään Pisteet 2000 –sarjan kannet (tarjouspyyntö)

– Uusitaan Pisteet 2000 –sarjan Matemaattiset merkinnät opas

– Laaditaan foneettisten pistekirjoitusmerkkien opas

– Käsitellään pisteoppikirja-työryhmän esitys pisteoppikirjojen toimitusohjeista ja julkaistaan ohjeet neuvottelukunnan www-sivuilla.

– Julkaistaan opas ’Matemaattiset merkinnät e-kirjoissa’ e-versiona BNK:n sivuilla.

– Jatketaan näkövammaisalan sanaston toimittamista yhteistyössä Kotuksen kanssa.

– Julkaistaan Crack the Code –vihkonen suomeksi sovellettuna

**Talousarvio / käyttösuunnitelma 2013**

**Asiantuntija- ja tutkimuspalvelut / Braille-neuvottelukunta**

**yht. 17000 euroa**

**Kokoukset ja seminaarit:**

Braille-neuvottelukuntien kokoukset **(1600 euroa)**

– kokouspalkkiot 820 euroa

– ravitsemuspalvelut 240 euroa

– matkakulut 540 euroa

Pohjoismaisten Braille-neuvottelukuntien kokous **(2000 euroa)**
Tanska, syksy (3 henkilöä, 2 päivää)

– päivärahat 414 euroa

– matkakulut 1586 euroa

Pistekirjoitusseminaari Jyväskylässä  **(660 euroa)**
(7 henkilöä, 1 päivä)

– päivärahat 252 euroa

– matkakulut 398 euroa

Kansainväliset seminaarit, 2 hlöä **(3300 euroa)**

Pistestrategia-työryhmä **(750 euroa)**

– ravitsemuspalvelut 250 euroa

– matkakulut 500 euroa

**Verkkosivujen julkaisu (500 euroa)**

Sivuston pohjan viimeistely ja julkaisu 500 e

**Julkaisut (8200 euroa)**

– kirjoituspalkkiot, kannen suunnittelut ja taitot paperille ja e-versioksi 4500 euroa

– painatuskulut 3700 euroa

* Uusi kansipohja Pisteet 2000 –sarjalle, suunnittelu ja painatus
* Uusi kansi neuvottelukunnan pistekirjoille, suunnittelu ja painatus
* Pisteet 2000 –sarjan matemaattisten merkintöjen oppaan uudistus
* Foneettisten merkkien pistekirjoitusoppaan uusi käsikirjoitus
* Crack the Code –oppaan käsikirjoitus, taitto ja painatus
* Näkövammaisalan sanasto, käsikirjoitus